द वंडर
द वंडर 2022 की ऐतिहासिक नाट्य फ़िल्म है जिसका निर्देशन सेबेस्टियन लेलियो ने किया है। यह इसी नाम के 2016 के उपन्यास पर आधारित फ़िल्म है। फ़िल्म के कथानक में, आयरलैंड में आये अकाल के तुरंत बाद एक अंग्रेज नर्स को ग्रामीण आयरिश गांव में भेजा जाता है। वहां उसे एक युवा 'उपवास करने वाली लड़की' की निगरानी के लिए कहा जाता है। कहा जाता है कि वह लड़की बिना कुछ खाए भी चमत्कारिक ढंग से जीवित रहने में सक्षम है। इसमें फ्लोरेंस प्यू मुख्य कलाकार है। द वंडर का प्रीमियर 2 सितंबर 2022 को टेलुराइड फिल्म फेस्टिवल में हुआ। इसे 2 नवंबर 2022 को सीमित सिनेमाघरों में जारी किया गया। 16 नवंबर 2022 को ये फिल्म नेटफ्लिक्स पर जारी हुई। इसे आलोचकों से सकारात्मक समीक्षा मिली है जिन्होंने इसके प्रोडक्शन डिजाइन और कलाकारों के प्रदर्शन की प्रशंसा की है।